Esther Williams

Esther Jane Williams (Inglewood, 1921eko abuztuaren 8a - Beverly Hills, 2013ko ekainaren 6a) estatubatuar antzezlea izan zen.

Biografia 

Haurretan, igerilari gisa nabarmendu zen. 1937an, 100 metroko Estatu Batuetako txapeldun atera zen, eta, urtebete geroago, 300 metrotako txapeldun. Halaber, Pazifikoko igerilarien txapelduna izan zen, eta 1940ko Olinpiar Jokoetan parte hartzera deitu zuten, gero gerrak eragotzi bazuen ere.

Zineman, 1940an egin zuen debuta, ikuskizun akuatiko batean, Johnny Weissmullerren zuzendaritzapean. 1942an, Metro-Goldwyn-Mayerrek kontratatu zuen, eta ospe handia lortu zuen Andy Hardy's Double Life filmarekin. Bera eta Mickey Rooney ziren protagonistak. Are arrakasta handiagoa izan zuen, baina, Bathing Beauty (1944) filmean, G. Sidneyren zuzendaritzapean. 1945etik 1955era, igerilari-dohainak erakusteko propio egindako filmetan parte hartu zuen, eta garai hartako zinema-izar ospetsuenetako bat izatera iritsi zen. 1962an egin zuen azken filma, Magic Fountain.

Gero, enpresaburu gisa hasi zen lanean. International Pool Corporation izeneko industria bat sortu zuen, igerilekuak diseinatu, egin eta saltzeko, eta zenbait igeriketa-eskola finantzatu zituen. 1984ko Olinpiar Jokoetan, igeriketa-proben esatari gisa lan egin zuen ABC telebista-katearentzat.

Filmografia

Film laburrak 
 Personalities (1942)
 Inflation (1942)
 Some of the Best (1949)
 1955 Motion Picture Theatre Celebration (1955)
 Screen Snapshots: Hollywood, City of Stars (1956)

Erreferentziak

Kanpo loturak 

 Webgune ofiziala

Losangelestarrak
Ameriketako Estatu Batuetako igerilariak
Emakume igerilariak
Ameriketako Estatu Batuetako emakume aktoreak